ברוך אקפלד

הרב ברוך אקפלד (עקפעלד; ה'תקפ"ט – ט"ו בכסלו ה'תרנ"ב, דצמבר 1891) היה רב הונגרי ששימש כרבה של  (טשוס). נחשב כפוסק הלכה חשוב בדורו. מחבר שו"ת "פאת השדה".

 ביוגרפיה 
ברוך (ברנהרד) אקפלד נולד בטופולצ'אני (טאפאלטשאן). אביו הרב אהרון הגיע לעיר מבלשדיארמט (יארמאט), שימש בה דיין, ונפטר כשבנו היה בן שלוש עשרה. למד אצל הרב הלל ליכטנשטיין בגלנטה וראה בו רבו המובהק. כן היה בקשרי לימוד בנעוריו עם הרב שלמה דייטש. לאחר נישואיו התגורר ברעטה חמש שנים ונסמך על תמיכת חותנו.

 רבה של צ'וז 
בשנת תרי"ח (1858) התמנה לשמש כרבה של  (טשוס) וגלילותיה. הוא שימש בתפקיד זה כשלושים וחמש שנים, עד לפטירתו. .מתוך זכרונות בתו רחל לאה, בתוך "תולדות המחבר", פאת השדה, מכון ירושלים תשנ"ב

עמד בראש ישיבה גדולה והעמיד תלמידים רבים ששימשו ברבנות. בין תלמידיו הרב דוד דייטש רבה של דרעטמא, הרב חיים בוים רבה של  (ווערעשוואר)עלי זיכרון לה, בני ברק תשע"ז, עמ' יח; שם לו, בני ברק תשע"ז, עמ' נד והרב חיים דוב פירסט שלימד בטופולצ'ני.עלי זיכרון נו, בני ברק תשפ"א, עמ' סז התכתב בהלכה עם המלבי"ם, הרב חיים צבי מנהיימר מאונגוואר, הרב בנימין זאב וולף פוקס (אביו של הרב משה צבי פוקס), הרב עזריאל הילדסהיימר, רבו הרב הלל ליכטנשטיין, הרב יהודה אסאד, הרב אברהם שמואל בנימין סופר, המהר"ם שיק ועוד.

נודע כמקובל ואף עסק בקבלה מעשית, פתרון חלומות, כתיבת קמעות ושאלות חלום (פנקס בו העלה את רשמיו לאחר לילותיו נשמר בידי בני משפחתו). בהקדמת נכדיו לספרו ציינו נכדיו כי הרבה בתעניות. תמך בהפרדת הקהילות.ראו: פאת השדה, אה"ע וחו"מ סי' ט (תרמ"ב); ; יצחק יוסף כהן, חכמי הונגריה, ירושלים תשנ"ז, עמ' 69

החלק הראשון של ספרו "פאת השדה", הכולל תשובות בנושאי אורח חיים ויורה דעה, נדפס על ידו בלבוב ה'תרמ"ב, וחולק חינם לכל דורש.פנחס זליג שווארץ, שם הגדולים מארץ הגר א, פאקש תרע"ד, דף כא,א החלק השני, בנושאי אבן העזר וחושן משפט, נדפס בידי נכדיו במונקאטש תרס"ז. בסוף הקדמתו לספרו כתב בענוותנות כי "חלילה לשום אדם שיסמוך עלי, כי יאמר בלבבו מה לי לטרוח ולשקול במאזני שכלי אם האמת עם זה האיש או לא... רק יראה כל דברי אשר כתבתי בעניין ההוא, והיה אם ימצאו דברי חן בעיניו – ישמח לבי גם אני". הותיר בכתב יד פירוש בשם "משנת בבר"א" על מסכתות אחדות מהתוספתא וכן פירוש בשם "צל"ף" על חלקים מהתורה.

הרב ברוך אקפלד נפטר בט"ו בכסלו ה'תרנ"ב (דצמבר 1891) ונטמן בעיירתו.ראו צילום המצבה בתוך: "תעודות ממהר"י אסאד: המלצה לרבי ברוך עקפעלד אב"ד טשוז", בתוך: עלי זיכרון מח, בני ברק תשע"ח, עמ' פב

 חיים אישיים 
נישא לצארטל (נפטרה בתרנ"ז) בת ראובן רוזנברג מהעיירה רעטה. שבעה בנים מתוך אחד עשר ילדיו נפטרו בחייו.

נכדו הרב והפילולוג יהודה לייב לאופולד פליישר הוציא לאור עם אחיו שמעון את החלק השני של "פאת השדה". נינו הוא פרופ' עזרא פליישר, חתן פרס ישראל לספרות. נכדים נוספים הם פרופ' ברוך קורצווייל (נפ' תשל"ב) ואחיו פרופ' צבי אריך קורצווייל (נפ' תשנ"ב), שבנו הוא הרב אברהם קורצוייל.

 ספרו 
 פאת השדה – חלק א: אורח חיים ויורה דעה, לבוב ה'תרמ"ב. חלק ב: אבן העזר וחושן משפט, מונקאטש תרס"ז.
 פאת השדה – שאלות ותשובות בד' חלקי השו"ע, חידושים וביאורים, מהדורה חדשה ומתוקנת עם מילואים, מכון ירושלים תשנ"ב, בעריכת הרב חיים אייזנשטיין

 לקריאה נוספת 
 "הקדמת נכדי הרב המחבר", בתוך פאת השדה, כרך ב, מונקאטש תרס"ז
 הרב אברהם שטרן, מליצי אש, גלנטה תר"צ-תרצ"ח, כרך ו, דף לה,א
 הרב יוסף בוקסבוים, "תולדות המחבר" – בתוך פאת השדה, מכון ירושלים תשנ"ב, עמ' 7–10
 יצחק יוסף כהן, חכמי הונגריה, ירושלים תשנ"ז, עמ' 333–334
 שלמה שפיצר, קהילות הונגריה, מכון ירושלים תשס"ט, עמ' 349
 "תעודות ממהר"י אסאד: המלצה לרבי ברוך עקפעלד אב"ד טשוז", בתוך: עלי זיכרון מח, בני ברק תשע"ח, עמ' פ-פג

 קישורים חיצוניים 
 כת"י דרשות רבי ברוך עקפלד בעל "פאת השדה" (למעלה מ-60 עמודים), באתר בית המכירות קדם

 הערות שוליים 

קטגוריה:רבנים הונגרים
קטגוריה:ראשי ישיבה הונגרים
קטגוריה:נפטרים ב-1891